ΓΡΑΠΤΗ ΕΡΩΤΗΣΗ E-3577/00

υποβολή: Riitta Myller (PSE) προς την Επιτροπή

(17 Νοεμβρίου 2000)

Θέμα: Συνεργασία με τη Ρωσία επί ενεργειακών θεμάτων

Η συνεργασία με τη Ρωσία επί ενεργειακών θεμάτων αποτελεί ένα από τα βασικά στοιχεία των σχέσεων μεταξύ της Ευρωπαϊκής Ένωσης και της Ρωσίας. Η εκμετάλλευση των ρωσικών αποθεμάτων αερίου και πετρελαίου παρουσιάζει επίσης ενδιαφέρον για την Ένωση, στο βαθμό που η Ένωση είναι εξαρτημένη από την εισαγόμενη ενέργεια. Από την άλλη πλευρά, η Ρωσία έχει ανάγκη από ξένες επενδύσεις για την κατασκευή αγωγών αερίου και πετρελαιαγωγών. Η συνεργασία επί ενεργειακών θεμάτων ήταν εγγεγραμμένη στην ημερήσια διάταξη της διάσκεψης κορυφής που πραγματοποιήθηκε πρόσφατα μεταξύ ΕΕ και Ρωσίας, μετά την οποία αποφασίσθηκε η σύσταση ομάδος εργασίαςψηλού επιπέδου με σκοπό τη μελέτη των μέσων για την καλύτερη εκμετάλλευση των ενεργειακών πηγών.

Με ποιο τρόπο σκοπεύει η Επιτροπή να εντάξει την πολιτική που σχετίζεται με την βόρεια διάστασή της στη συνεργασία με τη Ρωσία επί ενεργειακών θεμάτων και να μεριμνήσει ώστε να ληφθούνπόψη οι αρμοδιότητες και τα συμφέροντα του μόνου κράτους μέλους που έχει κοινά σύνορα με τη Ρωσία στο πλαίσιο των εργασιών της ανωτέρω ομάδος εργασίας; Πως σκοπεύει να εξασφαλίσει τον σεβασμό των περιβαλλοντικών κριτηρίων όσον αφορά λ.χ. την εισαγωγή ηλεκτρικής ενέργειας από τη Ρωσία ή την μεταφορά πετρελαίου από το Πριμόρσκ (Κοϊβίστο) στον κόλπο της Φινλανδίας;

Απάντηση της κας de Palacio εξ ονόματος της Επιτροπής

(31 Ιανουαρίου 2001)

Η στρατηγική εταιρική σχέση Κοινότητας-Ρωσίας επί ενεργειακών θεμάτων είναι σε θέση να εξυπηρετήσει ορισμένα σημαντικά αμοιβαία οικονομικά και πολιτικά συμφέροντα. Ενώ η Ρωσία είναι ένας από τους μεγαλύτερους παραγωγούς ενέργειας στον κόσμο, η Κοινότητα είναι μία από τις μεγαλύτερες περιοχές κατανάλωσης ενέργειας στον κόσμο. Συνεπώς, η Ρωσία είναι πολύ σημαντική, από την άποψη της τωρινής της θέσης και των δυνατοτήτων της, στον ενεργειακό εφοδιασμό της Ευρώπης. Επιπλέον, η Κοινότητα διαθέτει σοβαρά πλεονεκτήματα όσον αφορά τη διαχείριση του ενεργειακού της τομέα, τα οποία θα μπορούσε να μοιρασθεί επωφελώς με τη Ρωσία. Έχει αναπτύξει προηγμένες τεχνολογίες και τεχνογνωσία και έχει καθιερώσει αποτελεσματικές ρυθμιστικές και θεσμικές πρακτικές. Η στρατηγική εταιρική σχέση επί ενεργειακών θεμάτων θα ανταποκρίνεται επίσης σε κοινό πολιτικό συμφέρον, αφούπάρχει σαφής ανάγκη για ενισχυμένο διάλογο μεταξύ παραγωγών και καταναλωτών ενέργειας.

Σκοπός της Βόρειας Διάστασης είναι να δοθεί έμφαση στη στρατηγική σημασία της Βόρειας Ευρώπης και στη μακροπρόθεσμη σπουδαιότητά της για την Κοινότητα,ποστηρίζοντας επίσης, ταυτοχρόνως, τη διαδικασία διεύρυνσης και τη συνεργασία με τη Ρωσία. Τον Ιούνιο του 2000, κατόπιν πρότασης της Επιτροπής, το Ευρωπαϊκό Συμβούλιο της Feira ενέκρινε σχέδιο δράσης για τη Βόρεια Διάσταση. Στο κεφάλαιο για την ενέργεια, καθορίζονται ορισμένοι στόχοι όσον αφορά τον ενεργειακό τομέα των σχετικών χωρών, συμπεριλαμβανομένης της Ρωσίας, και συγκεκριμένα, η προώθηση της αποδοτικής χρήσης και της εξοικονόμησης ενέργειας, οι κοινοπραξίες του δημόσιου και του ιδιωτικού τομέα, οι επενδύσεις σεποδομή και η ανάπτυξη ενεργειακών δικτύων, ζητήματα τα οποία εμπίπτουν όλα στο πεδίο εφαρμογής της εταιρικής σχέσης Κοινότητας-Ρωσίας επί ενεργειακών θεμάτων. Κατά συνέπεια, η Βόρεια Διάσταση θα ενσωματωθεί πλήρως στην εταιρική σχέση επί ενεργειακών θεμάτων, αφού και οι δύο πρωτοβουλίες αλληλοϋποστηρίζονται.

Η εταιρική σχέση επί ενεργειακών θεμάτων θα εμπίπτει στο πεδίο εφαρμογής της Συμφωνίας Εταιρικής Σχέσης και Συνεργασίας Κοινότητας-Ρωσίας, η οποία αποτελεί το πλαίσιο για τη σχέση μεταξύ των δύο μερών. Επομένως, τα κράτη μέλη θα συμμετάσχουν πλήρως στις διεργασίες, μέσω τωνφισταμένων διαδικασιών, με τις οποίες εξασφαλίζεται ότι λαμβάνονταιπόψη η εμπειρογνωμοσύνη και τα συμφέροντά τους,πό τον όρο, βεβαίως, ότι είναι προς το γενικό συμφέρον της Κοινότητας. Προκειμένου να διερευνηθούν σε τεχνικό επίπεδο οι συνιστώσες της μελλοντικής συνεργασίας, έχει αποφασισθεί η επικέντρωση σε τέσσερα θέματα: ενεργειακές στρατηγικές και ισορροπίες, επενδύσεις, υποδομή και τεχνολογία και ενεργειακή απόδοση και περιβάλλον.

Η μέριμνα για το περιβάλλον θα ληφθεί φυσικά πλήρωςπόψη στην εταιρική σχέση με τη Ρωσία επί ενεργειακών θεμάτων, συμπεριλαμβανομένης τηςποδομής μεταφοράς ενέργειας. Κατά τις συσκέψεις με στελέχη της Ρωσίας, η Επιτροπή έχει ήδη αναφέρει ότι θα εξετασθεί προσεκτικά το έργο του λιμένα του Πριμόρσκ. Η Κοινότητα θα επιμείνει εν γένει γιαψηλά πρότυπα ασφαλείας και προστασίας του περιβάλλοντος, όποια και να είναι η σχετική μορφή ενέργειας. Όντως, η Συμφωνία Εταιρικής Σχέσης και Συνεργασίας προβλέπει μιαπο-επιτροπή, που ασχολείται με θέματα ενέργειας και περιβάλλοντος, στην οποία παρακολουθούνται και συζητούνται και τα δύο θέματα.